നാട്ടുകാരുടെ വാഹനങ്ങള്ക്ക് സൗജന്യ യാത്ര തിരുവനന്തപുരം തിരുവല്ലം ടോള് പ്ലാസ സമരം ഒത്തുതീര്ന്നു. മണ്ഡലത്തിലെ എംഎല്എ കൂടിയായ മന്ത്രി വി ശിവന്കുട്ടി വിളിച്ചുചേര്ത്ത രാഷ്ട്രീയ പാര്ടി പ്രതിനിധികളുടെയും ഉദ്യോഗസ്ഥരുടെയും യോഗത്തിലാണ് തീരുമാനം. കുമരിച്ചന്തമുതല് കോവളം ഭാഗത്തേക്ക് 11 കിലോമീറ്റര് ചുറ്റളവില് നാട്ടുകാരുടെ കാര് അടക്കമുള്ള വാഹനങ്ങള്ക്ക് സൗജന്യമായി കടന്നുപോകാം. ഇതിനായി ഒരാഴ്ചത്തേക്ക് തിരിച്ചറിയല് രേഖകളും അതിനുശേഷം സൗജന്യ പാസും പരിസരവാസികള്ക്ക് ഉപയോഗിക്കാം. പാസ് വിതരണം ശനിമുതല് തുടങ്ങും. ടോള് പ്ലാസ പ്രദേശത്ത് വെള്ളക്കെട്ട് ഒരാഴ്ചകൊണ്ട് പരിഹരിക്കും. തിരുവല്ലം ജങ്ഷനില് ഒരു മാസത്തിനകം പുതിയ പാലത്തിന് ടെന്ഡര് വിളിക്കും. കോവളം പോറോട് പ്രദേശത്തെ നിര്മാണത്തിലെ അശാസ്ത്രീയത പരിഹരിക്കും. ഇതിനായി പാലക്കാട് ഐഐടിയിലെ വിദഗ്ധര് എത്തി റിപ്പോര്ട്ട് തയ്യാറാക്കും. മന്ത്രിയെ കൂടാതെ കലക്ടര് നവജ്യോത് ഖോസ, ഡിസിപി വൈഭവ് സക്സേന, ദേശീയപാത അതോറിറ്റി പ്രോജക്ട് ഡയറക്ടര് പ്രവീണ് കുമാര്, എം വിന്സെന്റ് എംഎല്എ, സിപിഐ എം കോവളം ഏരിയ സെക്രട്ടറി പി എസ് ഹരികുമാര്, എ ജെ സുക്കാര്ണോ, കാലടി ജയചന്ദ്രന്, കരമന അജിത്ത്, കെ വി അഭിലാഷ് തുടങ്ങിയവര് യോഗത്തില് പങ്കെടുത്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഇനിയെന്ത് പഠിക്കണം, എവിടെ പഠിക്കണം വിദ്യാര്ഥികള്ക്ക് വഴികാട്ടാന് കരിയര് പ്രയാണം നീന്തിത്തുടിച്ച് വീണ്ടും മരണക്കെണിയൊരുക്കി പതങ്കയം മിക്സിങ് പ്ലാന്റും ഉപകരണങ്ങളും സൂക്ഷിക്കാന് അനുവദിക്കില്ല ആദ്യഡോസ് സ്വീകരിച്ചവര് 28,71,236 സമ്ബൂര്ണ പ്രഖ്യാപനം ഇന്ന് സംഗീതയുടെ ഐഎഎസ് മോഹങ്ങള്ക്ക് പിന്തുണയുമായി കലക്ടര് സ്റ്റാര്ട്ടപ്പുകളെ ഒന്നിപ്പിക്കാന് ലിവിങ് ലാബ്